23. 10. 82 De Europæiske Fællesskabers Tidende Nr. L 297/31 RÅDETS DIREKTIV af 18. oktober 1982 om ændring af direktiv 78/664/EØF om fastsættelse af specifikke renhedskriterier for antioxidanter, som må anvendes i levnedsmidler (82/712/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til forslag fra Kommissionen, og ud fra følgende betragtninger : I henhold til direktiv 78/664/EØF (!) kan medlemsstaterne, for at tage hensyn til deres økonomiske og teknologiske behov, opretholde deres gældende nationale bestemmelser vedrørende specifikke renhedskriterier for d/1-vinsyre og salte heraf, for hydrolyseret lecithin samt for indholdet af aldehyder i propylenglycol ; det er ikke for tiden muligt på fællesskabsniveau at træffe endelig afgørelse om specifikke renhedskriterier for d/1-vinsyre og salte heraf ; hydrolyserede lecithiner har i visse tilfælde teknologiske fordele frem for ikke-hydrolyserede lecithiner, og videnskabelig forskning viser, at anvendelsen af dette produkt ud fra et sundhedsmæssigt synspunkt kan accepteres ; bestemmelsen vedrørende aldehydindholdet i propylenglycol er ikke længere nødvendig — UDSTEDT FØLGENDE DIREKTIV : Artikel 1 I direktiv 78/664/EØF foretages følgende ændringer : 1. Artikel 2 affattes således : »Årtikel 2 1. Dette direktiv påvirker ikke de ved direktivets meddelelse gældende nationale bestemmelser, hvorved der er fastsat specifikke renhedskriterier for d/1-vinsyre og dennes salte. 2. Inden den 1. januar 1985 træffer Rådet på forslag af Kommissionen med enstemmighed afgørelse om de i stk. 1 omhandlede renhedskriterier,«. 2. Nr. E 322 i bilaget affattes således : »E 322 — Lecithiner Beskrivelse Lecithinerne er blandinger eller fraktioner af phosphatider, der er fremstillet ud fra animalske eller vegetabilske levnedsmidler ved hjælp af fysiske processer ; de omfatter ligeledes produkter fremstillet ved hydrolyse ved anvendelse af uskadelige og passende enzymer. Slutproduktet må ikke udvise nogen rest af enzymaktivitet. Lecithinerne kan være svagt affarvede i vandigt miljø ved hjælp af hydrogenperoxid (brintoverilte); denne oxidering må ikke forårsage en kemisk ændring af phosphatiderne i lecithinerne. ()) EFT nr. L 223 af 14. 8. 1978, s. 30.